ກຸງປັກກິງ ກ່າວວ່າ ການຂາຍອາວຸດຂອງສະຫະຣັດ ແກ່ໄຕ້ຫວັນ ເປັນອັນຕະລາຍ ຕໍ່ຄວາມປອດໄພແຫ່ງຊາດຂອງຕົນ
ຂ່າວອື່ນໆ: ສະຫະພຣັດເລັ່ງລັດຕິດຕັ້ງລະບັບລູກສອນໄຟໃນ ຂົງເຂດອ່າວເປີເຊັຍ; ເກີດການຕໍ່ສູ້ກັນລະຫວ່າງທະຫານຣັຖ ບານກັບກຳລັງຝ່າຍກະບົດທີ່ເຢເມນ; ສະຫະ
ຣັຖມຸນຕີຕ່າງປະເທດຈີນກ່າວວ່າ ແຜນການຂອງສະຫະຣັດທ່ີຈະຂາຍ ອາວຸດໃຫ້ໄຕຫວັນ ເປັນອັນຕະລາຍຕໍ່ຄວາມໝັ້ນຄົງແຫ່ງຊາດແລະຄວາມພະຍາຍາມຂອງຈີນທ່ີຈະທ້ອນໂຮມໄຕ້ຫວັນເຂົ້າເປັນອັນນຶ່ງອັນດຽວກັນນັ້ນ ໃນຖ້ອຍຖະແຫລງທ່ີມີລາຍງານ ຂ່າວໃຫ້ຊາບໃນວັນອາທິດມື້ນີ້ ທ່ານ Yang Jiechi ຣັຖມຸນຕີຕ່າງປະເທດຈີນໄດ່ກ່າວຢູ່ທ່ີເກາະ Cyprus ໃນວັນເສົາວານນີ້ວ່າ ຈີນໄດ້ຄັດຄ້ານຢ່າງແຂງແຮງຕໍ່ການເຄື່ອນໄຫວດັ່ງກ່າວຂອງສະຫະລັດ ຊຶ່ງທ່ານກ່າວວ່າ ເປັນການຂັດກັນກັບຄຳໝັ້ນໝາຍຂອງສະຫະຣັດ ທ່ີວ່າຈະສະໜັບສະໜຸນການເຕີບໂຕຢ່າງສັນຕິຂອງສາຍພົວພັນຂ້າມຊ່ອງແຄບໄຕ້ຫວັນນັ້ນ ໂຄສົກກະຊວງການຕ່າງປະເທດສະຫະຣັດກ່າວໃນວັນເສົາວານນີ້ວ່າ ນະໂຍບາຍຂອງສະຫະຣັດຕໍ່ໄຕ້ຫວັນ ແມ່ນມີສ່ວນຊ່ວຍສ້າງສະຖຽນລະພາບ ແລະຄວາມໝັ້ນຄົງປອດໄພໃນຂົງເຂດ ບັນດາເຈົ້າໜ້າທ່ີສະຫະຣັດປະກາດແຜນການໃຫ້ຊາບໃນວັນສຸກແລ້ວນີ້ທ່ີຈະຂາຍອຸບປະກອນທາງດ້ານທະ ຫານໃຫ້ແກ່ໄຕ້ຫວັນເປັນມູນຄ່າ 6ພັນ 400 ລ້ານດອນລາ ກະຊວງປ້ອງກັນປະເທດຈີນ ກ່າວວ່າ ການ ຂາຍອຸບປະກອນທະຫານດັ່ງກ່າວຈະເປັນໄພຢ່າງຮ້າຍແຮງຕໍ່ການຮ່ວມມືກັນລະຫວ່າງສະຫະຣັດແລະຈີນ ໃນວັນເສົາວານນີ້ ຈີນໄດ້ງົດການໂອລົມເລື້ອງການແລກປ່ຽນທາງທະຫານແລະດ້ານຄວາມປອດໄພກັບສະ ຫະຣັດຂອງຕົນໄວ້ ນອກນັ້ນຈີນຍັງທຳການຂົ່ມຂູ່ທ່ີຈະລົງໂທດຕໍ່ພວກບໍລິສັດໃດກໍຕາມຂອງສະຫະຣັດ ທ່ີຂາຍອາວຸດໃຫ້ໄຕ້ຫວັນນັ້ນນຳ ທ່ີໄຕ້ຫວັນ ປະທານາທິບໍດີ Ma Ying-jeou ກ່າວວ່າ ຂໍ້ຕົກລົງ ຂາຍອາວຸດນີ້ຈະສົ່ງເສີມການປ້ອງກັນຂອງເກາະໄຕ້ຫວັນໃຫ້ແຂງແຮງຂຶ້ນ ແລະເຮັດໃຫ້ໃຕ້ຫວັນມີຄວາມຮູ້ສຶກປອດໄພ ໃນຂະນະທ່ີຕົນເສີມສ້າງ ສາຍພົວພັນທ່ີໃກ້ຊິດຂຶ້ນກັບຈີນແຜ່ນດິນໃຫຍ່ນັ້ນ ສື່ມວນຊົນສະຫະລັດລາຍງານວ່າ ສະຫະລັດກຳລັງເລັ່ງລັດຕິດຕັ້ງ ລະບົບຕໍ່ ຕ້ານລູກສອນໄຟໃນສີ່ປະເທດຢູ່ຂົງເຂດອ່າວເປີເຊຍ ໃນ ການສືບຕໍ່ປະເຊີນໜ້າກັບອິຣ່ານກ່ຽວກັບໂຄງການ ນິວເຄລຍ ຂອງ ອິຣ່ານນັ້ນ ລາຍງານເວົ້າວ່າ ນອກຈາກນີ້ແລ້ວສະຫະລັດກໍ ກຳລັງເພີ່ມ ການມີໜ້າ ດ້ານກອງທັບເຮືອຂອງຕົນໃນຂົງເຂດ ດັ່ງກ່າວ ໂດຍການສົ່ງເຮືອລົບພິເສດ ທີ່ມີຄວາມສາມາດຍິງທຳລາຍ ລູກສອນໄຟໄດ້ ໄປປະຈຳການຢູ່ໃນເຂດນັ້ນ ອີງຕາມທາງການ ທະຫານຂອງສະຫະລັດ ສີ່ປະ ເທດໃນ ຂົງເຂດອ່າວ ເປີເຊຍ ທີ່ໄດ້ຕົກລົງຈະຕິດຕັ້ງລະບົບຕໍ່ຕ້ານລູກສອນໄຟຂອງສະຫະ ລັດແລ້ວ ມີຄືປະເທດ ຄາຕ້າ ຄູເວທ ສະຫະລັດອາຫລັບ Emirates ແລະ ບາເຣນ ການຕິດຕັ້ງລະບົບຕໍ່ຕ້ານລູກສອນໄຟນີ້ ເປັນພາກສ່ວນຂອງການປຸກ ຣະດົມຢ່າງກວ້າງຂວາງຂອງລັດ ຖະບານໂອບາມາ ເພື່ອເພີ່ມຄວາມກົດ ດັນຕໍ່ອິຣ່ານ ທີ່ປະຕິເສດຂໍ້ກ່າວຫາວ່າຕົນກຳລັງພະຍາຍາມສ້າງອາວຸດ ນິວເຄລຍແບບລັບໆນັ້ນ ບັນດາເຈົ້າໜ້າທ່ີເຢເມນ ກ່າວວ່າ ໄດ້ເກີດການສູ້ຣົບກັນຂຶ້ນໃນວັນອາ ທິດມື້ນີ້ລະຫວ່າງ ກຳ ລັງຂອງກອງທັບເຢເມນ ແລະພວກກະບົດມຸສລິມ ນິກາຍ Shi’ite ເຮັດໃຫ້ປະຊາຊົນເສັຍຊີວິດໄປຢ່າງນ້ອຍ20ຄົນ ການສູ້ຣົບກັນດັ່ງກ່າວໄດ້ເກີດຂຶ້ນ 1 ມື້ ຫລັງຈາກຜູ້ນຳກຸ່ມກະບົດໃນພາກ ເໜືອຂອງເຢເມນກ່າວວ່າ ຜູ້ກ່ຽວຢາກໃຫ້ການປະທະກັນຍຸດຕິລົງແລະ ຈະຮັບເອົາເງື່ອນໄຂຕ່າງໆຂອງຝ່າຍຣັຖບານສຳລັບການຢຸດຍິງກັນນັ້ນ ແຕ່ເຈົ້າໜ້າທ່ີຣັຖບານທ່ານນຶ່ງກ່າວໃນວັນອາທິດມື້ນີ້ວ່າ ຣັຖບານ Sanaa ບໍ່ຍອມຮັບເອົາ ການຢຸດຍິງນັ້ນ ເນື່ອງຈາກພວກກະບົດບໍ່ໄດ້ໃຫ້ຄຳໝັ້ນສັນຍາ ວ່າຈະຢຸດການໂຈມຕີຕໍ່ Saudi Arabia ນາຍ Abdul-Malik al-Houthi ຜູ້ນຳກຸ່ມກະບົດກ່າວໃນວັນເສົາວານ ນີ້ວ່າ ຕົນໄດ້ຕົກລົງຮັບເອົາເງື່ອນໄຂສຳລັບການຢຸດຍິງຂອງຝ່າຍຣັຖ ບານ ກໍເພື່ອຍຸດຕິການນອງເລືອດກັນ ແລະຫລີກລ້ຽງໃນອັນທ່ີຜູ້ກ່ຽວ ເອີ້ນວ່າ ການຂ້າລ້າງດັບສູນພວກພົນລະເຮືອນ ແລະກ່າວຕໍ່ໄປວ່າ ການເຄື່ອນໄຫວໃນຂັ້ນຕໍ່ໄປ ແມ່ນຂຶ້ນຢູ່ກັບຣັຖບານເຢເມນ ກອງທັບສະຫະລັດໄດ້ໂຈະຖ້ຽວບິນ ລຳລຽງພວກເຄາະຮ້າຍ ຈາກໄພແຜ່ນດິນໄຫວທີ່ເຮຕີ ໄປຮັກສາພະຍາບານໃນສະຫະລັດນັ້ນ ໄວ້ຊົ່ວ ຄາວ ຫລັງຈາກທີ່ໄດ້ເກີດມີການຖົກຖຽງກັນ ກ່ຽວກັບວ່າຜູ້ໃດຈະເປັນ ຜູ້ຮັບຜິດຊອບຈ່າຍຄ່າຮັກສາພະຍາບານໃນສະຫະລັດນັ້ນ ດອກເຕີ Barth Green ນາຍໝໍອາເມລິກັນຄົນນຶ່ງ ທີ່ໄດ້ມີສ່ວນພົວ ພັນໃນການດຳເນີນຄວາມພະຍາຍາມບັນເທົາທຸກ ໃນນະຄອນຫລວງ Port Au Prince ໄດ້ທຳນາຍເມື່ອວັນເສົາວານນີ້ວ່າ ຖ້າຫາກບໍ່ມີ ການເຄຶ່ອນໄຫວໃດໆເພື່ອແກ້ໄຂເລຶ່ອງນີ້ແລ້ວ ມັນກໍອາດຍັງຜົນໃຫ້ ພວກຄົນເຈັບຈຳນວນ ຫລາຍເຖິງນຶ່ງຮ້ອຍຄົນ ເສຍຊີວິດໄປ ໃນເວລາພຽງບໍ່ພໍເທົ່າໃດມື້ໄດ້ ຊຶ່ງທ່ານເວົ້າຕື່ມວ່າ ພວກຄົນເຈັບຄວນໄດ້ຖືກສົ່ງ ໄປປີ່ນປົວຢູ່ໂຮງພະຍາບານທີ່ດີກວ່າ ຢູ່ໃນເຮຕີ ທາງກອງທັບສະຫະລັດກ່າວວ່າ ຕົນໄດ້ຍຸຕິຖ້ຽວບິນຂົນສົ່ງພວກ ຄົນເຈັບ ດັ່ງກ່າວເມື່ອວັນພຸດຜ່ານມານີ້ ຫລັງຈາກລັດຖະບານຂອງບາງລັດໄດ້ ສະແດງຄວາມເປັນຫ່ວງວ່າ ໃຜຈະເປັນຜູ້ຈ່າຍຄ່າປິ່ນປົວພວກຄົນເຈັບ ອົພະຍົບເຫລົ່ານັ້ນ ບັນດາເຈົ້າໜ້າທ່ີຮອງກົງໄດ້ປະກາດໃຫ້ຊາບ ແຜນການທີ່ຈະທຳການກວດກາພວກຕຶກອາ ຄານຕ່າງໆ ປະມານ 4 ພັນຫລັງ ທ່ີເກົ່າຮອດ  50 ປີແລ້ວ ຫລືຫລາຍກວ່ານັ້ນ ຫລັງຈາກຕຶກອາຫານບ່ອນຢູ່ຫລັງນຶ່ງ ໄດ້ພັງລົງໃນວັນສຸກສັບປະດາແລ້ວນີ້ ສົ່ງຜົນໃຫ້ຢ່າງນ້ອຍ 4 ຄົນ ເສັຍຊີວິດ ຖະແຫລງການສະບັບນຶ່ງຂອງຣັຖບານຮອງກົງແຈ້ງ ໃນວັນເສົາວານນີ້ ກ່າວວ່າ ພວກເຈົ້າໜ້າທ່ີກວດກາອາຊີບ ແລະເຈົ້າໜ້າທ່ີດ້ານເທັກນິກ 40 ທີມ ຈະດຳເນີນການກວດກາພວກຕຶກອາຄານໃນຫລາຍເຂດຂອງ ຮອງກົງ ເກາະເກົາຫລຸນ ແລະໃນເຂດດິນແດນໃໝ່ ທີ່ເອີ້ນວ່າ New Territories ນັ້ນ ພວກທີມກວດກາທ່ີວ່ານີກຳນົດຈະເລີ້ມເຮັດວຽກໃນວັນທີ1 ກຸມພາມື້ອື່ນ ນີ້ ແລະຄາດວ່າຈະເສັດສິ້ນໂຄງການກວດກາດັ່ງກ່າວ ພາຍໃນປະມານນຶ່ງເດືອນ ຫລັງຈາກນັ້ນ ທາງຣັຖບານຈະສືບຕໍ່ປະຕິບັດ ໃນອັນທ່ີເອີ້ນວ່າ ການຊ່ອມແປງແກ້ໄຂທີ່ຈຳເປັນຕ່າງໆ ກອງປະຊຸມສຸດຍອດຂອງສະຫະພາບອາຟ ຣິກາໄດ້ໄຂຂື້ນໃນວັນອາທິດ ມື້ນີ້ ທີ່ນະຄອນຫລວງເອດີສອະບາບາຂອງອີທິໂອເປຍ ແລະໄດ້ເລືອກເອົາ ປະທານາທິບໍດີປະເທດ Malawi Bingu wa Mutharika ເປັນປະທານຄົນໃໝ່ຂອງອົງການ ທີ່ປະກອບດ້ວຍສະມາຊິກ 53 ປະເທດນັ້ນ ລຸນຫລັງກອງປະຊຸມທີ່ມີການໂຕ້ແຍ້ງຖົກຖຽງກັນຂອງສະພາບໍລິ ຫານຂອງອົງການ ຕາມປະເພນີແລ້ວ ຕຳແໜ່ງປະທານຂອງອົງການສະຫະພາບອັຟຟຣິ ກາ ແມ່ນໝຸນວຽນກັນໃນແຕ່ລະປີ ໃນລະວ່າງ 5 ຂົງເຂດຂອງທະວີບ ອັຟຟຣິກາ ຊື່ງໃນປີນີ້ແມ່ນຜຽນຂອງຜູ້ນຳປະເທດໃດນຶ່ງໃນເຂດພາກໃຕ້ຂອງທະວີບ ຕ້ອງໄດ້ເປັນປະທານ ທ່ານພັນຄິມູນ ເລຂາທິການອົງການສະຫະປະຊາຊາດ ເປັນ ຜູ້ນຶ່ງທີ່ໄດ້ ກ່າວເປີດກອງປະຊຸມດັ່ງກ່າວນີ້ ຊຶ່ງປະຊຸມກັນພາຍໃຕ້ຫົວຂໍ້ ເທັກໂນ ໂລຈີດ້ານຂໍ້ມູນຂ່າວສານ ຫລື IT